stanford-oval/wikipedia huggingface dataset:
ניל סטריט
חיים אישיים

בתו קרול נישאה לרוכב הספידווי פיל קרמפ (אנ') ונכדו ג'ייסון קרמפ (אנ') זכה שלוש פעמים באליפות העולם בספידווי בשנת 2004, 2006 ו-2009.
הנדסת מנועים

בשנים 1974–1975 החל סטריט להיות מעורב בעיצוב מנועים. איוון טייגה תכנן ראש בעל ארבעה שסתומים למנוע הג'אווה, בסיועו של סטריט. המנוע עבר לייצור תוך ארבעה שבועות בלבד, והוא נלקח לניוקאסל לפגישה שנערכה ערב לפני אליפות אוסטרליה, אך המפגש בוטל, כך שהמנוע עדיין לא נבדק על המסלול. לאחר מכן, פיל קרמפ השתמש במנוע באליפות אוסטרליה בסידני ושבר את השיא שהחזיק ג'ים איירי בכמעט 3 שניות. אירוע זה נחשב ליוצא דופן בהתחשב בעובדה שהמנוע יצא באותו הרגע מבית המלאכה ולא נבדק טרם המירוץ. על איוון טייגה, לקראמפ ניתנה האפשרות להתחרות עם המנוע הרגיל שלו בעל שני שסתומים, אך לאחר שניסה את המנוע בעל 4 השסתומים סירב לרדת מהאופנוע.
מותו

ב-6 באוקטובר 2011, נפטר סטריט בביתו בעיר מולדתו מלבורן, בגיל 80. הוא אובחן כחולה סרטן 5 שנים קודם לכן, אך שמר את מצבו הרפואי מוסתר מהתקשורת. הסרטן שלו התפשט לרגלו וכתוצאה מכך נפל מספר שבועות לפני מותו והכה את ראשו, אך לא סיפר על כך לאיש. הוא לא היה מודע לכך שהנפילה גרמה לדימום במוח וסטריט שקע בתרדמת במהלך שנתו ונפטר ב-6 באוקטובר.
הערות שוליים

↑  Oakes, P.(2006). Speedway Star Almanac;
↑  Oakes, P. (2004) British Speedway Who's Who;
↑  Bamford, R.(2007). Speedway Yearbook 2007;
↑  "Neil Street profile".
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניל סטריט".
נוואנקוו קאנו

נוואנקוו פולווסהולה קאנו (באנגלית: Nwankwo Foluwashola Kanu; נולד ב-1 באוגוסט 1976 באוורי שבניגריה), הידוע בשם קאנו, הוא כדורגלן עבר ניגרי ששיחק בעמדת החלוץ השני בנבחרת ניגריה. קאנו נחשב לאחד מהכדורגלנים האפריקניים המעוטרים בהיסטוריה, ובנוסף לקריירת הכדורגל מכהן גם כשגריר של ארגון יוניצ"ף.
קריירת מועדונים

קאנו החל את הקריירה שלו בקבוצת פד וורקס בהיותו בן 15, וכעבור שנה עבר לקבוצת איווניאנוו נאציונלה. לאחר שהבקיע שערים רבים במסגרת משחקיו בניגריה, והופיע במסגרת גביע העולם בכדורגל עד גיל 17, עבר ב-1993 לאייאקס אמסטרדם ההולנדית ששילמה תמורתו 200 אלף אירו. החל מ-1994 הפך קאנו לשחקן קבע בקבוצה, וכבש במדיה 25 שערים ב-54 משחקי ליגה. הוא נכנס כמחליף בגמר ליגת האלופות ב-1995, בו ניצחה הקבוצה את מילאן, והיה שותף לזכייתה בשלוש אליפויות הולנד רצופות. הוא זכה גם בתואר האישי של כדורגלן השנה באפריקה לשנת 1996.
בקיץ 1996 עבר קאנו לאינטר מילאנו האיטלקית תמורת 4.7 מיליון דולר. כשהגיע לפתיחת משחקי העונה של הקבוצה, אחרי שהשתתף באולימפיאדת אטלנטה, נתגלה מום חמור בליבו של קאנו. בנובמבר הוא עבר ניתוח להחלפת שסתום אבי העורקים, ושב לקבוצה רק באפריל 1997. בעקבות חוויה זו הקים קאנו ארגון צדקה המסייע לילדים אפריקאים בעלי מחלות לב. קאנו לקח חלק בזכייתה של אינטר בגביע אופ"א, אך מיעט לשחק במשך שנתיים וחצי בקבוצה.
בפברואר 1999 עבר קאנו לארסנל, ששילמה תמורתו כ-4.15 מיליון לירות שטרלינג. את הופעת הבכורה שלו בקבוצה ערך במסגרת גביע ה-FA נגד שפילד יונייטד. כעשר דקות לפני סיום המשחק כאשר עמדה התוצאה על 1-1, הרחיקה הקבוצה היריבה את הכדור אל מחוץ לתחומי המגרש על מנת לאפשר טיפול בשחקן פצוע. קאנו, שלא היה מודע למתרחש, המשיך את מהלך ההתקפה לאחר החזרת הכדור למגרש ובסיומו הבקיע מארק אוברמארס שער ניצחון. עם סיום המשחק הציע מאמן ארסנל ארסן ונגר לקיים משחק חוזר על מנת לתקן את העוול, וגם הוא הסתיים בניצחונה של ארסנל.
לאחר עזיבתו של ניקולא אנלקה לפני עונת 1999/2000, הפך קאנו לאחד משחקניה הבולטים של ארסנל. במשחק מול צ'לסי הבקיע שלושער ברבע השעה האחרונה, שבזכותו חזרה הקבוצה מפיגור של 2-0 לניצחון 2-3. הוא סיים את העונה עם 16 שערים בכל המסגרות, ונבחר בפעם השנייה לכדורגלן השנה באפריקה ב-1999. עם זאת, בשנים הבאות איבד קאנו לתיירי הנרי את מקומו כשחקן קבע בהרכב הפותח. קאנו שיחק בסך הכול 197 משחקים במדי ארסנל, אשר כמעט במחציתם עלה כמחליף, וכבש 44 שערים. הוא היה שותף לזכיית הקבוצה בשתי אליפויות הפרמייר ליג ובשני גביעי ה-FA, אך נטל חלק שולי בשתי עונותיו האחרונות בקבוצה.
ב-2004, עם תום חוזהו בארסנל, עבר קאנו לקבוצת וסט ברומיץ' אלביון שהעפילה זה עתה לפרמייר ליג. במשך שנתיים בקבוצה הבקיע תשעה שערים בלבד ב-58 משחקים, ולאחר שהקבוצה ירדה בחזרה לליגת המשנה ב-2006, עבר כשחקן חופשי לפורטסמות' וחתם על חוזה לשנה אחת.
קאנו לקח חלק חשוב בפתיחה המוצלחת של פורטסמות' לעונת 2006/2007, כשהקבוצה התמקמה בצמרת הטבלה. הוא סיים את העונה כמבקיע המוביל של הקבוצה עם 12 שערים בכל המסגרות. בעונה הבאה סייע לקבוצה לזכות בגביע ה-FA, לאחר שהבקיע את השער המכריע בניצחון על קארדיף סיטי במשחק הגמר. ב-2010 ירד קאנו עם הקבוצה לליגת המשנה. בשנת 2012 הודיע על פרישה מכדורגל.
נבחרת ניגריה

ב-1993 הוביל קאנו את נבחרת הנוער של ניגריה לזכייה בגביע העולם עד גיל 17, כשהבקיע חמישה שערים בטורניר. הוא היה שותף גם לזכייתה של ניגריה במדליית זהב באולימפיאדת אטלנטה ב-1996. במשחק חצי גמר הטורניר נגד ברזיל הבקיע צמד שערים, שסייע לנבחרתו להפוך את התוצאה מ-3-2 לזכות היריבה לניצחון 3-4. הופעותיו בטורניר היו גורם עיקרי לזכייתו בתואר הכדורגלן המצטיין באפריקה בסוף אותה שנה.
קאנו החל לשחק בנבחרת הבוגרת של ניגריה מאז 1994, עת ערך את הופעת הבכורה במשחק מול נבחרת שוודיה, ובהמשך הקריירה אף כיהן כקפטן הנבחרת. הוא הופיע עם הנבחרת בשלושה טורנירים של גביע העולם, ב-1998, 2002 ו-2010. קאנו סייע לנבחרת להעפיל לגמר גביע אפריקה לאומות בשנת 2000, בו הפסידה ניגריה לקמרון בדו-קרב בעיטות עונשין. 
בשנת 2011 הודיע על פרישה מהנבחרת.
תארים

אליפות ניגריה: 1992/1993
אליפות הולנד: 1993/1994, 1994/1995, 1995/1996
ליגת האלופות: 1994/1995
הסופר קאפ האירופאי: 1995
הגביע הביניבשתי: 1995
גביע אופ"א: 1997/1998
הפרמייר ליג: 2001/2002, 2003/2004
גביע ה-FA‏: 2001/2002, 2002/2003
מגן הקהילה: 1999
גביע ה-FA:‏ 2007/2008
מדליית זהב: אולימפיאדת אטלנטה 1996
נחליאל (חדרה)

| --- | --- |

 מידע
 עיר:  חדרה
 תאריך ייסוד:  1912
 שטח:  100 דונם
 קואורדינטות:  32°26′40″N 34°55′37″E﻿ / ﻿32.4445°N 34.927083333333°E﻿ / 32.4445; 34.927083333333
 שכונות נוספות בחדרה
  מפת מיקום  מפה דינמית   (למפת הכרמל מוגדלת) נחליאל(למפת הכרמל רגילה) נחליאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחליאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחליאל  he נחליאלמפת  __ חדרה (in English: Hadera) [‌השרון (in English: Sharon plain)‌]מצפון: __ מועצה אזורית חוף הכרמל (in English: Hof HaCarmel Regional Council), __ אור עקיבא (in English: Or Akiva) ממזרח: __ מועצה אזורית מנשה (in English: Menashe Regional Council), __ פרדס חנה-כרכור (in English: Pardes Hanna-Karkur) מדרום: __ אליכין (in English: Elyakhin), __ מועצה אזורית עמק חפר (in English: Hefer Valley Regional Council) ממערב: הים התיכון (in English: PAM) tabBackground:;tabBorder:#aaa;defaultTab:0;
 
שכונת נחליאל שבחדרה היא שכונה שנוסדה על ידי עולי תימן בחדרה. השכונה הוקמה על הרכס המזרחי של גבעת הכורכר בפינה הצפונית מזרחית של חדרה דאז, בסמוך לנחל חדרה.
ראשוני שכונת נחליאל עלו ארצה בשנים 1910–1912 לאחר שהמשרד הארצישראלי יזם שליחות לתימן כדי לעודד את עליית היהודים לארץ. השכונה נקראה על שם המשוררת היהודיה-אמריקנית אמה לזרוס (נחלת אמה לזרוס).
אדמת השכונה שהשתרעה על 100 דונם נרכשה בידי הקק"ל (קרן קיימת לישראל) מוועד המושבה ביום כ"ג בתשרי תרע"ג (1912) מרכישת הקרקע עד לתחילת הבנייה עבר זמן קצר מאוד -כחודש ימים, דבר המעיד על הצורך הדחוף למצוא קורת גג לתימנים לפני שהחורף מגיע. סעדיה מסורי מראשוני נחליאל מעיד: "בקושי מצאנו רפת, שהייתה בלי חלונות ודלתות, שם ישנו הנשים והילדים. המבוגרים ישנו בחוץ, כמה חודשים ישנו בחאן, ארבע משפחות בחדר אחד במשך שנתיים עד שבנו את שכונת נחליאל". בסה"כ נבנו 20 בתים ועוד כ-25 משפחות התגוררו בצריפים. בשנת תרפ"ו (1926) לאחר מספר שנים שהמתיישבים החדשים התפללו בבתי כנסת זמניים, נבנה משכן בית הכנסת הגדול בנחליאל שפעיל עד היום ומכיל קרוב ל-200 מקומות ישיבה.
לאחר מלחמת העולם הראשונה ותחילת תקופת המנדט בשל קשיי הזמן החלו התימנים לגדל דבורים ולמכור דבש שמהר מאוד רכש לו שם טוב בשל איכותו. המתיישבים התימנים קלטו את אחיהם שעלו אחריהם.
במשך שנים רבות פעלה בשכונה קבוצת הכדורגל הפועל נחליאל, ששיחקה שנים רבות בשנות ה-60- וה-70 בליגה הארצית (אז השנייה בחשיבותה).
כיום שינתה מעט השכונה את צביונה המקורי, רוב הבתים הישנים שופצו והוגדלו, מהם שנהרסו. הלכה למעשה השכונה כיום מחוברת לשכנתה מצפון גבעת-ביל"ו שאף היא מאוכלסת ברובה ביוצאי תימן אולם היא נוסדה רק בשלהי שנות ה-40 של המאה ה-20.
הערות שוליים

↑  הכדורגל כלי ל"תיקון"  אי שוויון בחברה רב תרבותית ./2010 ד"ר דליה שחף
| --- | --- |
בקרת זהויות :  VIAF: 316602571   WorldCat (עם VIAF): 316602571
משה מישל שמואל שפירא

ערך זה עוסק ברב של רוגובה (ליטא). אם התכוונתם למשמעות אחרת, ראו .
| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  3 במאי 1855 פוניבז', ליטא 
 פטירה:  מרץ 1933 (בגיל 77) רוגובה, ליטא 
 תקופת הפעילות:  ? – מרץ 1933 
 
הרב משה מישל שמואל שפירא (ט"ו באייר ה'תרט"ו, 1855 - ניסן ה'תרצ"ג, מרץ 1933) היה רב ליטאי, רבה של רוגובה (ליטא) במשך קרוב לחמישים שנה.
ביוגרפיה

נולד בפוניבז' לרב יוסף שפירא בנו של הרב שאול שפירא, מחבר "חמדת שאול" ורבן של פוניבז' ושדובה. ולשינא בתו של הרב מנחם מנדל הרצברג שהיה מו"צ בקרטינגה ובפלונגיאן. נישא לשרה פייגה, בתו של הרב מרדכי, רבן של רוגובה ופאסוואל. חמותו פסיה רפופורט הייתה נכדת הרב אריה לייב גינצבורג אב"ד ויטבסק ונינת רבי שמחה רפפורט. הוא קרוי על שם דוד סבו הרב משה מישל לוריא.
כיהן כרב בפוניבז' בין השנים תרל"ט-תרמ"ב, בתרמ"ב התמנה כרב בזופראן, ובשנת ה'תרמ"ה, 1885, התמנה כרבה של רוגובה, תפקיד שכיהן בו עד לפטירתו בב' בניסן או בג' בניסן ה'תרצ"ג, 1933. השתתף בצורה פעילה בכינוסי רבני ליטא והיה שם אחד מהנואמים המרכזים. בתקופת מלחמת העולם הראשונה נאלץ לצאת לגלות בקרים בעיר סימפרופול. לאחריה חזר לעירו והמשיך בתפקידו הרבני בליטא העצמאית.
כתביו

הרב שפירא חיבר חיבורים רבים, רובם לא נדפסו, בין ספריו שבדפוס:
הארות השמש, אודסה, תרמ"ט (על גיליון עותק זה, הגהות בכתב יד מהרש"ם מברז'אן)
שכיות החמדה, נספח לספר חמדת שאול, אודסה, תרס"ג
תבואות שמש - הלכות טהרת כלים, קיידאן: מובשוביץ, תרפ"ט
ספר מהרי"ל עם ביאורים "מזרח שמש" ו"עין השמש", קיידאן: מובשוביץ, תרצ"ב
מלבד ספריו, נדפסו חידושי תורה רבים שלו בספרי בני דורו, במיוחד בספר "שדי חמד", ובכתבי העת התורניים: כנסת חכמי ישראל, יגדיל תורה האודסאי ו"בית ועד לחכמים".
משפחתו

בתו שיינע סירא (שיינא שרה) נישאה לרב אברהם זלמן בנימין [=אז"ב] רבינוביץ' (טייץ), אחיו של הרב אליהו עקיבא רבינוביץ' מפולטבה. בנם היה הרב מרדכי פינחס טייץ, בתם אייגה נישאה לרב ישראל מל שכיהן כרבה האחרון של רוגובה ונספה בשואה.
בתו חנה איטה נישאה לרב אליהו סובל רבה של טאוויאן בפלך קובנה, בנו של ר' חיים ירוחם סובל מביאליסטוק.
בתו לאה גיטל נישאה לרב בן ציון חיים ציוני אב"ד קאזאן. בנם היה הרב יצחק זילבר.
בתו צירל נישאה לרב חיים פודרובסקי, ר"מ בישיבת קוברין
הערות שוליים

↑  נכד ר' יוסף שפירא, ושאר קרוב של הרב אריה לייב שפירא מווילנה - על פי ספרו חמדת שאול
↑  בין הדיווחים על פטירתו בעיתונות ישנה סתירה באשר לתאריך הפטירה. ראו: י. זופאוויטש, הגאון ר' משה מישל שמואל שפירא ז"ל, די אידישע שטימע, 3 באפריל 1933; הרב מ. שפירא נפטר-געװארען אין ראגאװע, דער מארגען זשורנאל, 30 במאי 1933ּ.
| --- | --- |
בקרת זהויות :  NLI: 987007523156905171  ISNI: 0000 0003 9902 8953  LCCN: nr93021562  VIAF: 14642503   WorldCat (עם VIAF): 14642503
ניקול דה בור

| --- | --- |

 לידה:  20 בדצמבר 1970 (בת 53) טורונטו, אונטריו, קנדה
 שם במה:  ניקול דה בור
 מדינה:  קנדה 
 תקופת הפעילות:  מ-1981
 בן או בת זוג:  ג'ון קסטנר (18 בדצמבר 1999–2012) 
 פרופיל ב-IMDb
 
ניקול דה בור (באנגלית: Nicole de Boer; נולדה ב-20 בדצמבר 1970) היא שחקנית טלוויזיה, קולנוע ותיאטרון קנדית, המוכרת בעיקר מתפקידיה כג'ואן לוין בסרט הפולחן "קיוב", כאזרי דקס ב"מסע בין כוכבים: חלל עמוק 9" וכשרה באנרמן ב"החצי האפל".
קריירה

ניקול התחילה לשחק כילדה, בתפקיד הראשי בהפקה של בית-הספר של "הקוסם מארץ עוץ". הופעת הבכורה של בטלוויזיה הייתה ב-"Freddy the Freeloader's Christmas Dinner", בכיכובם של רד סקלטון ווינסנט פרייס.
הופעותיה הטלוויזיוניות המשמעותיות הראשונות היו בתפקיד קבוע בסדרה "9B" של CBS, ולאחר מכן כאורחת בתוכנית מערכונים קנדית בשם "The Kids in the Hall".
תפקידיה המפורסמים ביותר היו אזרי דקס ב-"מסע בין כוכבים: חלל עמוק 9" (עונה 7, שנים 1998–1999), וכשרה באנרמן ב"החצי האפל" (ששודרה 6 עונות).
פילמוגרפיה > סרטים

| שנה | סרט | דמות | הערות |
| --- | --- | --- | --- |
| 1981 | Freddie the Freeloader's Christmas Dinner | ילדה |  |
| 1990 | The Kissing Place | קאתי | סרט טלוויזיה |
| 1992 | Prom Night IV: Deliver Us from Evil | מייגן |  |
| 1993 | Family Pictures | פני | סרט טלוויזיה |
| 1994 | The Counterfeit Contessa | הלנה אוורט | סרט טלוויזיה |
| 1995 | Jungleground | קייטלין דין |  |
| 1995 | National Lampoon's Senior Trip | מג סמית |  |
| 1996 | Kids in the Hall: Brain Candy |  |  |
| 1997 | When Innocence Is Lost | ננסי | סרט טלוויזיה |
| 1997 | קיוב | ליוון |  |
| 1998 | My Date with the President's Daughter | בוני | סרט טלוויזיה של ABC |
| 1999 | Family of Cops 3: Under Suspicion | ג'קי פין | סרט טלוויזיה |
| 2000 | Rated X | קארן מיטצ'ל | סרט טלוויזיה |
| 2003 | Public Domain | בוני |  |
| 2004 | Phil the Alien |  |  |
| 2006 | Ties That Bind | מייגן מהוני | סרט טלוויזיה |
| 2008 | NYC: Tornado Terror | קייסי לורנס | סרט טלוויזיה |
| 2008 | Christmas Town | ליז | וידאו |
| 2009 | Suck | סוזן |  |
| 2011 | Iron Invader / Metal Shifters | אמנדה | סרט טלוויזיה |
| 2011 | Metal Tornado | רבקה | סרט טלוויזיה |
| 2011 | Secrets From Her Past | חנה | סרט טלוויזיה |
| 2012 | My Mother's Secret | לורן קולסון | סרט טלוויזיה |
| 2016 | Where's My Baby? | מאריסה | סרט טלוויזיה |
| 2016 | Corrupt / Trust No One | קייט |  |
| 2017 | Stranger | מרתה | סרט קצר |
הערות שוליים

↑   Nicole de Boer, במסד הנתונים הקולנועיים IMDb (באנגלית)
↑  Nicole de Boer - Biography - IMDb
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
| --- | --- |
בקרת זהויות :  BNE: XX1478151  BnF: cb14055374b (data)  ISNI: 0000 0001 1436 759X  LCCN: no2010007146  NKC: pna2007370826  SNAC: w6jd5sjh  SUDOC: 075966050  VIAF: 2674235   WorldCat (עם VIAF): 2674235
משה מינץ

ערך זה עוסק ברב הונגרי בראשית המאה ה-19. אם התכוונתם לרב בגרמניה בסוף תקופת הראשונים, ראו .
| --- | --- |

מהר"ם מינץ
 לידה:  1750
 פטירה:  15 באוגוסט 1831 (בגיל 81 בערך)
 מקום קבורה:  בית הקברות היהודי של אובודה 
 תקופת הפעילות:  ? – 15 באוגוסט 1831 
 השתייכות:  יהדות הונגריה
 תחומי עיסוק:  הלכה, תלמוד
 תלמידיו:  רבי משה קוניץ, רבי ברוך גויטיין
 
בית הכנסת של אובודה
הרב משה מינץ (בגרמנית: Moses Münz; תק"י, 1750 – ו' באלול תקצ"א, 15 באוגוסט 1831) היה רבה של אובודה, מחשובי רבני הונגריה בדורו.
תולדות חייו

מינץ נולד בפודוליה ב-1750. תחילה כיהן כרב בווישניביץ (Vyshnivets), ומשנת תק"ן (1790) היה לאב בית הדין ורב הקהילה של אובודה, שלימים הפכה לאחד מרובעי בבודפשט, הקהילה הגדולה והצומחת ביותר באותה עת בהונגריה. חמש שנים לאחר מכן היה לרב הגליל (המחוז) שכלל את כל קהילות האזור.
נישא לבתו של רבי יוסף הלוי מבראד, אב"ד גלוגא. בתקופה זו עסק בלימוד עם גיסו (חתן חותנו) הרב משה יהושע השיל אורנשטיין בעל "ים התלמוד". ומחותנו היה החתם סופר.
ב-1803 כתב מינץ הקדמה לספר "עמק השוה" של הרב אהרן חורין מאראד, ממבשרי היהדות הרפורמית. מינץ לא חזר בו מתמיכתו בחורין גם לאחר מכן וקבע כי ספרו לא הכיל דברי מינות, אך נמנע מלהשתתף במשפט בו נגזר על חורין לגנוז את החיבור. הוא היה מאחרוני רבני הונגריה שתמכו בו: רק במהלך ריב ההיכל ב-1818 פנה סופית נגדו והתנער ממנו, כשהלה התעלם מדרישת מינץ לחזור בו מתמיכתו בהיכל בהמבורג, והתנער ממנו. מאז נעשה חורין מבודד לגמרי.
כרב הקהילה הקים מינץ באובודה ישיבה, בית דין צדק ובית כנסת – בית הכנסת המפואר ביותר באירופה של אותה תקופה, לדעת רבים. בטקס חנוכת בית הכנסת קרא הרב מינץ דרשה שיצאה לאור לאחר מותו בספר בשם "דביר הבית", ובו דימה את מעשה הקמת בית הכנסת להקמת מקדש שלמה על ידי שלמה המלך.
נפטר מכולרה, בזמן מגפת הכולרה השנייה.
תלמידו וממשיך דרכו בהובלת הקהילה, רבי משה קוניץ, למד לימודי חול והתכתב עם מלומדים חילונים ואף כתב תשובה בחיבור שזוהה כרפורמי "נגה הצדק" (הוא כתב גם את הספר "בן יוחאי", המיוחס לעיתים בטעות למשה מינץ, שבא להדוף את טענתו של רבי יעקב עמדין בחיבורו מטפחת ספרים כי ספר הזוהר לא חובר על ידי רבי שמעון בר יוחאי). תלמידו האחר היה הרב ברוך גויטיין, אב"ד העדיעס.
בנו הרב יעקב נרצח בפוגרומים במהלך המהפכה ההונגרית.
מכתביו

ספר אפי זוטרי והוא חלק הראשון מחלקי שאלות ותשובות של כבוד מורי רבי הרב הגאון המפורסם מאור הגולה מוהר"ר משה מינץ נ"י אב"ד אובן ישן... וסדרתי את הדברים רק לדוגמה בעלמא אני בנו ותלמידו יוסף יצחק מינץ, פראג, ד' באב תקפ"ז
דרוש ליום בשורת הצלחת הקיסר פרנץ הראשון יר"ה להשקטת הארץ, תקע"ד
ספר פרי יעקב חידושים על סוגיות שונות בש"ס חיבר יעקב בר"מ חונה (הרצוג) עם איזה הערות מאמ"ו הגאון מו"ה משה מינץ נ"י אב"ד ק"ק אובן ישן, אפען (בודפשט), 1830
דביר הבית שהוא גדל הערך קטן הכמות ורב האיכות דרוש להקמת בית הכנסת של אובודה
לקריאה נוספת

יהודה שוורץ, הרב ר' משה מינץ בתוך מורשת רבני הונגריה, בהוצאת יד לקהלות טרנסילבניה, חדרה 1987. עמ' 17
הערות שוליים

↑  כך התבטא במכתב מתקופה זו: "אשר הרבה מאוד שגיתי בתת-לו הסכמה על ספרו, ובתוך עם ועדה גליתי חרפתי, והתנצלות בזה כי עיני בשר לי והאדם יראה לעיניים, והוא לכסות עיניים" ועל חורין וספרו: "כי פיתתני ואפת על ידי סיעות מרעיו בהסכמה על ספרו אשר לא שלטו בו עיני". המכתב נדפס בשו"ת חתם סופר חלק ו - ליקוטים סימן צג.
↑  משה סמט, החדש אסור מן התורה – פרקים בתולדות האורתודוקסיה, הוצאת מרכז דינור לחקר תולדות עם ישראל, 2005, עמ' 242–249.
↑  Jewish Budapest; Monuments, Rites and History, by Geza Komoroczy, Viktoria Pusztai, Andrea Strbik, Kinga Frojimovics, Central European University Press (January 1999), p. 46
| --- | --- |
בקרת זהויות :  NLI: 987007265589505171  ISNI: 0000 0000 7268 6751  LCCN: nr92011720  NTA: 303430249  VIAF: 97246408   WorldCat (עם VIAF): 97246408
סאוורד, מלך אסקס

מפת ממלכת אסקס
סאוורד (באנגלית: Sæward) היה מלך ממלכת אסקס בין השנים 616–617.
סאוורד היה בנו של קודמו, המלך סאברט. במותו של אביו ירש אותו יחד עם אחיו, סיקסרד ומלך לצידו.
ייתכן שמלך לצידם אח נוסף בשם סיקסבולד.
בעוד שאביהם התנצר בשנת 604 וניסה לנצר את הממלכה, בניו נותרו פגנים באמונתם. במותו השיבו סיקסרד וסאוורד את דת המדינה לדת הקלטית הפגנית, וגירשו את מילטוס הקדוש - ההגמון של לונדון מהממלכה לאחר שעל פי הנוהג סירב לתת להם את לחם הקודש המיועד לנוצרים בלבד.
בשנת 617 פלש צבא ממלכת וסקס לאסקס, ושני האחים נהרגו בקרב למול הצבא הפולש.
נבחרת שווייץ בכדורגל חופים

הנבחרת הלאומית של שווייץ בכדורגל חופים מייצגת את שווייץ בתחרויות כדורגל חופים בינלאומיות ונמצאת בפיקוחה של התאחדות הכדורגל השווייצרית.
הסגל הנוכחי

סגל נכון לאליפות העולם בכדורגל חופים 2019
מאמן: שווייץ אנג'לו שירינזי
שיא תחרותי > מוקדמות גביע העולם בכדורגל חופים (אופ"א)

| מאזן מוקדמות גביע העולם בכדורגל חופים> שנה | מאזן מוקדמות גביע העולם בכדורגל חופים> סיבוב | מאזן מוקדמות גביע העולם בכדורגל חופים> משחקים | מאזן מוקדמות גביע העולם בכדורגל חופים> ניצחונות | מאזן מוקדמות גביע העולם בכדורגל חופים> ניצחונות בהארכה | מאזן מוקדמות גביע העולם בכדורגל חופים> ניצחונות בפנדלים | מאזן מוקדמות גביע העולם בכדורגל חופים> הפסדים | מאזן מוקדמות גביע העולם בכדורגל חופים> שערי זכות | מאזן מוקדמות גביע העולם בכדורגל חופים> שערי חובה | מאזן מוקדמות גביע העולם בכדורגל חופים> הפרש שערים | מאזן מוקדמות גביע העולם בכדורגל חופים> נקודות |
| --- | --- | --- | --- | --- | --- | --- | --- | --- | --- | --- |
| ספרד 2008 | רבע גמר | 5 | 4 | 0 | 0 | 1 | 29 | 13 | 16+ | 12 |
| ספרד 2009 | מקום שלישי | 7 | 6 | 0 | 0 | 1 | 39 | 25 | 14+ | 18 |
| איטליה 2011 | מקום רביעי | 7 | 4 | 0 | 0 | 3 | 36 | 27 | 9+ | 12 |
| רוסיה 2013 | שמינית גמר | 4 | 2 | 0 | 0 | 2 | 25 | 17 | 8+ | 6 |
| איטליה 2015 | סגנית | 8 | 6 | 1 | 0 | 1 | 53 | 23 | 30+ | 20 |
| איטליה 2017 | סגנית | 8 | 6 | 1 | 0 | 1 | 60 | 23 | 37+ | 20 |
| רוסיה 2019 | מקום רביעי | 8 | 5 | 0 | 0 | 3 | 39 | 30 | 9+ | 15 |
| סך הכל | 7/7 | 47 | 33 | 2 | 0 | 12 | 281 | 158 | 123+ | 103 |
הישגים

גביע העולם בכדורגל חופים
סגנית (1): 2009
אליפות אירופה בכדורגל חופים
אלופה (1): 2012
סגנית (1): 2011
גביע אירופה בכדורגל חופים
אלופה (1): 2005
סגנית (3): 2008, 2009, 2014
נוקיה 6100

| --- | --- |

 מידע כללי
 סוג:  דגם 
 יצרן:  נוקיה
 תאריך הפצה:  Q4 2002
 תאריך הפסקת שיווק:  2005 
 הקודם בסדרה:  נוקיה 6510
 הבא בסדרה:  נוקיה 3100
 מידע טכני
 נפח אחסון:  725 KB
 מסך:  128*128 פיקסלים, CSTN, 4096 צבעים
 קלט:  לוח מקשים
 סוללה:  ליתיום-יון, BL-4C‏, 760 מיליאמפר/שעה
 רשת:  GSM 900/1800/1900MHz
 קישוריות:  אינפרא-אדום
 רמת קרינה:  0.60 W/kg
 
נוקיה 6100 (באנגלית: Nokia 6100) הוא טלפון נייד תוצרת נוקיה הפועל בתדרי GSM. המכשיר הוכרז ב-4 בספטמבר 2002 (יחד עם דגם ה-7250) ויצא לאור במהלך הרבעון הרביעי של אותה השנה. בדומה ליתר סדרת 6000 של נוקיה גם טלפון זה שווק כטלפון לשוק העסקי; אחיו ה"קטן" לשוק הנמוך הוא דגם ה-3100, שיצא לאור לקראת סוף 2003.
תכונות

עם יציאתו, הפך המכשיר לבעל המשקל הקל ביותר מכל מכשירי נוקיה שיצאו עד כה שכלל לוח מקשים מלא (בעל 12 מקשים): ביחד עם הסוללה שלו, שקל המכשיר רק 76 גרם, והיה בעל מידות של 102 מ"מ אורך, 44 מ"מ רוחב ו-13.5 מ"מ עובי.
הטלפון הוא בעל מסך CSTN בעל 4096 צבעים וברזולוציה של 128*128 פיקסלים. בין תכונותיו האחרות נמנות תמיכה בקישוריות GPRS המאפשרת חיבור לאינטרנט ודפדפן בטכנולוגיית WAP 1.2.1, קישוריות אינפרא-אדום לטובת חיבור למחשב או לטלפונים אחרים בעלי קישוריות אינפרא-אדום, לוח שנה, שעון מעורר, תמיכה במשלוח הודעות תמונה (MMS), תמיכה ברינגטונים פוליפוניים ותמיכה ביישומי Java. המכשיר הגיע עם פאנל קדמי הניתן להחלפה.
נוקיה השתמשה בשני שבבי תצוגה על מנת לייצר את גרסאות המכשיר. חלק מהדגמים הגיעו עם בקר תצוגה מדגם S1D15G00 של חברת EPSON, וחלק עם בקר מדגם PCF8833 של פיליפס. בהתחלה, חלק מהדגמים הגיעו עם תצוגה מטושטשת ו"צהובה" יותר לעומת הדגמים הנמכרים הקודמים של נוקיה (6610 ו-7210), אך הבעיה תוקנה בהמשך. שני השבבים תומכים בעומק צבע של 8 סיביות (256 צבעים) או 12 סיביות (4096 צבעים), אך רק הבקר של פיליפס תמך בעומק צבע של 16 סיביות (65536 צבעים). שינוי עומק הצבע ל-16 סיביות (ואף ליותר מכך) לא היה ניתן לשינוי על ידי המשתמש הפשוט ודרש ציוד מיוחד וידע באלקטרוניקה.
ביקורת

בביקורת שנכתבה על המכשיר ב"נט מגזין" הוענק למכשיר ציון של 5/5 כוכבים, כאשר צוינו לחיוב ממדיו הקטנים, המסך הצבעוני והרמקול הפנימי האיכותי לזמנו.
הערות שוליים

↑  מגזין, 6100 Nokia, באתר ynet, 30 במרץ 2005
נחליאלי זנבתן

| נחליאלי זנבתן |
| --- | --- |
 נחליאלי זנבתן
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: נחליאליים
סוג:: נחליאלי
מין:: נחליאלי זנבתן
שם מדעי
 Motacilla cinerea ‏טאנסטול, 1771
תחום תפוצה


Motacilla cinerea schmitzi
נַחֲלִיאֵלִי זְנַבְתָּן (שם מדעי: Motacilla cinerea) הוא מין ציפור שיר מהסוג נחליאלי, הנפוצה באירופה ובאסיה, וחורפת בארץ ישראל.
מאפיינים

אורך גופו של הנחליאלי הזנבתן נע בין 17 ל-20 סנטימטר. זנבו ארוך מאוד, ולעיתים קרובות הוא מנענע אותו ואת כל פלג גופו האחורי. רגליו בגוון ורדרד, קצרות בהשוואה למיני נחליאלי אחרים. חלקו העליון אפור, בטנו בהירה ותת-השת צהוב. לזכרים מופע קיץ שבו הגרון עוטה מעין "סינר" שחור, והבטן כולה צהובה.
מזונו מורכב בעיקר מחרקים ותולעים. תוחלת חייו עד עשר שנים.
הנחליאלי מעדיף נחלים שזרימתם מהירה ויש בהם אבנים חשופות, ושבגדותיהם יש יערות או חורשות עצים כסביבת מחיה. בסביבת האדם הוא נמצא גם בגינות ובחצרות.
המין נפוץ כל השנה במערב אירופה. הוא מקנן בצפון אירופה ואסיה בקיץ ונודד בחורף דרומה, לאגן הים התיכון. בישראל הוא חורף מצוי ברוב חלקי הארץ.
עונת הרבייה נמשכת בין אפריל ליוני. הנחליאלי הזנבתן מקנן בסלעים, סדקים בקירות וכדומה, בדרך כלל ליד נחלים ומקווי מים אחרים. במהלך החיזור, הזכר עולה במעוף קצר לאוויר ויורד באיטיות, בעוד הוא משמיע צפצופים גבוהים. הנקבה מטילה 3–6 ביצים מנוקדות בתטולה; היא עשויה להטיל יותר מתטולה אחת כל עונת רבייה.
הנחליאלי ניזון מחסרי חוליות ימיים, כמו זבובים, חיפושיות, בריומאים, סרטנים ורכיכות.
הערות שוליים

↑  נחליאלי זנבתן באתר הרשימה האדומה של IUCN
| --- | --- |
בקרת זהויות :  GND: 4690187-5  NDL: 01192720 
ערך זה הוא קצרמרבנושא עופות. אתם מוזמנים לתרום לוויקיפדיה ו.